Vedtægter og ordensforskrifter

for GRUNDEJERFORENINGEN PRÆSTEMOSEN

§ 1: Navn og hjemsted

Foreningens navn er Grundejerforeningen Præstemosen, og dens hjemsted er Hvidovre Kommune.

§ 2: Formål

Foreningens formål er at:

• Tilvejebringe og administrere de fornødne midler til:

• Vedligehold af de på matr. nr. 8 a og 8 am af Hvidovre by, Hvidovre anlagte veje med

tilhørende afvandingsanlæg.

• Vejbelysning, hvor det kræves af kommunen.

• Varetage medlemmernes interesse i alle fælles anliggender, herunder at påse at veje, fortove

og pladser holdes rene, og i øvrigt sørge for orden på foreningens område. Foreningen kan

endvidere gennem bestyrelsen påtale medlemmernes overtrædelser af vedtægter, og hvis disse

forhold ikke rettes ved forhandling, at bringe dem for en domstol.

§ 3: Medlemmer

Stk. 1: Foreningens medlemmer omfatter ejere af parceller udstykket fra matr. nr. 8c og 8 am af

Hvidovre by, Hvidovre, som i henhold til skøde er forpligtiget til at være medlem af

grundejerforeningen og således underkaste sig foreningens vedtægter.

Stk. 2: Kommunikation med medlemmerne.

Bestyrelsen er berettiget til at henvende sig til medlemmer pr. e-mail, såfremt medlemmets e-

mailadresse er bestyrelsen bekendt.

§ 4: Kontingent, indskud, kapital og hæftelse

Stk. 1: Ethvert medlem betaler til foreningen de af generalforsamlingen fastsatte årlige kontingenter,

evt. afgifter og indskud.

Stk. 2: Af foreningens midler er bestyrelsen berettiget til af afholde:

• Udgifter til foreningens daglige drift og administration.

• Vejreparationer og vedligeholdelse.

• Udgifter til belysning.

Stk. 3: Kontingentet skal indbetales én gang årligt efter bestyrelsens anvisning. Medlemmer af

Grundejerforeningen Præstemosen skal ved kontingentbetaling 2013 og fremover være tilsluttet

NETS- betalingsservice.

Såfremt et medlem ikke tilslutter sig betaling af kontingent gennem NETS, skal det enkelte medlem

betale kr. 150 i administrationsomkostninger til foreningen pr. år der ikke sker tilmelding til NETS.

Kontingentet kan ikke betales på generalforsamlingen.

Stk. 4: Foreningen har ingen kontant kassebeholdning.

Stk. 5: Foreningskapitalen skal udgøre mindst kr. 100.000. Dog er bestyrelsen berettiget til ved

ekstraordinære og uforudsete hændelser at anvende beløbet mod samtidig at indkalde til en

ekstraordinær generalforsamling med kortest muligt varsel.

Stk. 6: Foreningen hæfter kun for sine forpligtelser med den af foreningen til enhver tid tilhørende

formue. Der påhviler ikke foreningens medlemmer eller bestyrelse nogen personlig hæftelse.

§ 5: Forsikringer

Foreningen skal til enhver tid have tegnet nødvendige forsikringer, herunder en

bestyrelsesansvarsforsikring og lovpligtige forsikringer.

§ 6: Mislighold

Stk. 1: Såfremt et medlem er i restance med kontingent, indskud og/eller gebyrer og renter for

restancer, er bestyrelsen forpligtet til at inddrive restancen som følger: Rykkerskrivelser udsendes tre

gange med mindst 10 dages mellemrum, dog maks. 30 dages mellemrum. Gebyrer pålægges ifølge

renteloven (gebyrer), lov nr. 379 af 6. juni 2002. Fordringen overgives herefter til retslig inkasso.

Lov nr. 379, § 9b, stk. 2 og stk. 3: Stk. 2: Der kan kræves et rykkergebyr på højst 100 kr. inkl. moms

for hver rykkerskrivelse, dog højst for 3 skrivelser vedrørende samme ydelse. Har skyldneren inden for

en sammenhængende periode til stadighed været i restance

vedrørende samme skyldforhold, kan der uanset 1. pkt. højst kræves rykkergebyr for 3 skrivelser

vedrørende restancerne i den pågældende periode. Der kan kun kræves gebyr for rykkerskrivelser, som

er sendt med mindst 10 dages mellemrum. Stk. 3: Der kan kræves et inkassogebyr på højst 100 kr.

inkl. moms.

Stk. 2: Foreningen skal lade sit samlede krav tinglyse som pantekrav på ejendommen.

Stk. 3: Restancer opkræves samtidig med det årlige kontingent, uanset at der verserer sag for retten.

§ 7: Ordensforskrifter

Stk. 1: Det er forbudt at benytte vejarealet som oplagsplads for materialer, gødning, skrald,

uindregistrerede køretøjer, campingvogne og lystbåde. Det indskærpes medlemmerne at overholde de pålagte servitutter.

Endvidere besluttes 19.8.2020. Der må ikke udlægges faste forhindringer såsom sten, krukker o.c. på foreningens fortove/offentlige område.

Stk. 2: Det er forbudt at drive handel eller erhvervsvirksomhed af enhver art eller at have oplag på

parcellen. Foreningen har påtaleret og kan ikke give tilladelse til forretningsvirksomhed på de parceller,

hvor det ønskes. Påtaler forelægges generalforsamlingen.

Stk. 3: Grund, vej, hus, hæk og stakit skal af ejeren vedligeholdes således, at dette ikke virker

værdiforringende på de omliggende parceller.

Stk. 4: Dersom nogen parcelejer holder husdyr, skal ejeren sørge for, at dette ikke volder skade eller er

til gene for naboerne.

Stk. 5: Fuglehold: Det er kun tilladt at holde 10 voksenindivider af høns, ænder eller duefugle. Haner er

ikke tilladt. Fuglene skal i medfør af kapitel 5, § 18, punkt i bekendtgørelse nr. 944 af 16. september

2004 (se forskrift for fuglehold i hvidovre kommune, ikrafttrådt 1. oktober 2005) etableres indendørs

eller med fuglehuse eller voliere, som sikres mod rotter. Placering af fuglehuse og voliere må ikke være

tættere end 5 meter fra skel. Fugleholdet må ikke give anledning til uhygiejniske forhold eller lugtgener.

Stk. 6: Badebassiner: Eventuelle badebassiner skal tømmes inden for egen have.

Stk. 7: Der henvises i øvrigt til foreningens til enhver tid gældende ordensforskrifter for godt naboskab.

Stk. 8 ved byggerier og andre store projekter skal udvises hensyn til veje. Såfremt der sker voldsomme skader på vejen er man forpligtet til at sørge for at få vejen genoprettet. Vedtaget 2020

Stk. 9. Forbud mod at Grønne og andre affaldsbeholdere står permanent på fortovet. De relevante affaldsbeholdere kan stå på fortovet i forbindelse med annonceret tømning f.eks. størrelsesordenen et par dage. Vedtaget 2020.

§ 8: Ejerskifte

Stk. 1: Når et medlem overdrager sin ejendom eller på anden måde ophører med at være ejer af denne,

er vedkommende fra dette tidspunkt ophørt med at være medlem af foreningen og kan intet krav rette

mod dennes formue. Den nye ejer overtager den tidligere ejers rettigheder og pligter.

Stk. 2: Ny ejer betaler nyt indskud til foreningen og hæfter for den tidligere ejers gæld til foreningen.

Der betales nyt indskud for hver matrikuleret grund der ejerskiftes.

Stk. 3: Når en parcel ved dødsfald overgår til ægtefælle eller livsarving, betales intet nyt indskud.

Stk. 4: Flytning og ejerskifte skal straks anmeldes til bestyrelsen. Eventuelle udgifter i forbindelse med

fremskaffelse af adresser pålægges parcelejeren.

Stk. 5: Ejerskiftegebyr udgør 1.000kr Hvis den nye ejer melder ejerskiftet til bestyrelsen inden for 30

dage fra ejerskiftet er foretaget, nedsættes ejerskiftegebyret til 500kr.

§ 9: Bestyrelsen

Stk. 1: Til at varetage foreningens formål og interesser vælger generalforsamlingen en bestyrelse på 3

til 5 medlemmer, som vælges for to år ad gangen. Genvalg kan finde sted.

Stk. 2: Bestyrelsen består af en formand, en kasserer og 1-3 bestyrelsesmedlemmer. Ved afstemninger

i bestyrelsesregi. Hvor der måtte være stemmelighed, er formandens stemme afgørende. Yderligere

vælges en bestyrelsessuppleant.

Stk. 3: I år med lige årstal vælges en formand og 1 bestyrelsesmedlem, eventuelt 2

bestyrelsesmedlemmer.

I år med ulige årstal vælges en kasserer, en suppleant og eventuelt 1 bestyrelsesmedlem.

Ud over ovennævnte konstituerer bestyrelsen sig selv. Formanden kan ikke samtidig fungere som

kasserer.

Stk. 4: For at kunne modtage valg til bestyrelsen kræves, at medlemmet eller ægtefællen/samleveren

har skøde på sin parcel. Alle grundejere med gyldigt skøde og uden gæld til foreningen har ret til at

være medlem af bestyrelsen.

Stk. 5: Bestyrelsen fastsætter selv sin forretningsorden.

Stk. 6: Bestyrelsen skal føre eller lade føre følgende bøger:

A Medlemskartotek

B Forhandlingsprotokol (over bestyrelsens møder og generalforsamlinger).

Stk. 7: Bestyrelsens vederlag fastsættes af generalforsamlingen. Vederlaget udbetales til

bestyrelsesmedlemmerne med dispositionsdato for den ordinære generalforsamlings afholdelse.

Vederlaget fordeles efter bestyrelsens vurdering.

Stk. 8: Foreningen tegnes i alle tilfælde af formanden og et bestyrelsesmedlem i forening. Ved

formandens forfald tegnes foreningen af to bestyrelsesmedlemmer i forening.

Stk. 9: Bestyrelsen afholder møder efter behov eller når formanden eller to bestyrelsesmedlemmer

indkalder til møde.

§ 10: Regnskab

Stk. 1: Foreningens regnskabsår er kalenderåret.

Stk. 2: Det af bestyrelsen vedtagne regnskab underskrives af bestyrelsen og skal forsynes med en

erklæring fra en registreret eller statsautoriseret revisor om assistance med opstilling af regnskab.

Stk. 3: Den eksterne revisor vælges for et år af gangen på den ordinære generalforsamling.

§ 11: Generalforsamling

Stk. 1: Generalforsamlingen er den højeste myndighed i alle foreningens anliggender - kun den kan

give, forandre eller ophæve vedtægter.

Stk. 2: Den ordinære generalforsamling afholdes én gang årligt i april måned efter digital indkaldelse

med mindst 14 dages varsel. Med indkaldelsen følger årsregnskab, budgetforslag og eventuelle forslag

fra bestyrelse og medlemmer.

Hjemmesiden www.præstemosen.dk eller www.gfpm.dk benyttes, således at der senest den 15. marts

udlægges indkaldelse til årets generalforsamling og inden 14 dage før generalforsamlingen udlægges

beretning, regnskab og forslag. Indkaldelsen udsendes tillige pr. e-mail til de medlemmer, hvis

emailadresse er bestyrelsen bekendt.

Bestyrelsen bekendtgør senest den 15. februar på foreningens hjemmeside datoen for

generalforsamlingens afholdelse.

Stk. 3: Generalforsamlingen vælger dirigenten.

Stk. 4: Den ordinære generalforsamling har følgende dagsorden:

1 Valg af dirigent.

2 Valg af stemmetællere.

3 Formandens beretning.

4 Regnskab og budgetforslag.

5 Forslag.

6 Valg til bestyrelsen.

7 Valg af ekstern revisor.

8 Eventuelt.

Stk. 5: Ekstraordinær generalforsamling kan indkaldes ved e-mail til foreningens e-mail-liste og ved

publicering på foreningens hjemmeside med 8 dages varsel, når bestyrelsen finder det nødvendigt, eller

når mindst 20 % af medlemmerne indgiver skriftlig anmodning derom til bestyrelsen med angivelse af,

hvad der ønskes behandlet.

Stk. 6: Forslag fra medlemmer, som ønskes behandlet på generalforsamlingen, skal indsendes

digitalt/pr. e-mail til bestyrelsen senest den 15. februar før generalforsamlingens afholdelse.

Medlemmers og bestyrelsens forslag udsendes sammen med indkaldelsen til den ordinære

generalforsamling.

Stk. 7: En forslagsstiller skal deltage i generalforsamlingen, og må ikke være i restance til foreningen,

for at få sit forslag behandlet.

Stk. 8: På alle generalforsamlinger har hvert medlem én stemme for hver ejet parcel, dog højest 2

stemmer. Stemme kan ikke afgives ved fuldmagt. Afstemningen skal foregå ved hjælp af

håndsoprækning med et farvet stemmekort. Stemmekortene, der varierer i farve fra år til år, udleveres

til medlemmer, der ikke er i restance, umiddelbart før generalforsamlingen. Afstemningen skal være

skriftlig, såfremt nogen forlanger det. Kun medlemmer, der ikke er i restance, har stemmeret.

Pensionistlejere har adgang til generalforsamlingen, med taleret uden stemmeret.

For at opnå stemmeret på en generalforsamling skal indbetalte beløb være synlige på foreningens konto

senest 8 dage før afholdelse